רודריגס שיחק בצעירותו בנבחרות הנוער השונות של ספרד. הוא היה שותף לזכיית ספרד באליפות אירופה עד גיל 18 ב-2004, ואף זכה בתואר ה-MVP של הטורניר. מאוחר יותר הוא החל לשחק בנבחרת הבוגרת של ספרד, וזכה עמה במדליית הזהב באליפות העולם 2006 ובמדליית הכסף באליפות אירופה 2007. לאחר הצטרפותו של הרכז ריקי רוביו לנבחרת ספרד, איבד רודריגס את מקומו בנבחרת אך חזר לנבחרת בשנת 2012 לפני תחרות הכדורסל של אולימפיאדת לונדון.